Ir-Regolament tal-Kummissjoni (KEE) Nru 840/92
tal-1 ta' April 1992
dwar il-klassifikazzjoni ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar it-tariffa u nomenklatura dwar statistika u t-Tariffa Doganali Komuni, skond l-aħħar emendi permezz ta' Regolament (KEE) Nru 627/92 [2], u b'mod partikolari l-Artikolu 9,
Billi sabiex tiġi assigurata applikazzjoni uniformi tan-nomenklatura magħduda annessa ma’ l-imsemmi Regolament, hu meħtieġ li jiġu adottati miżuri dwar il-klassifikazzjoni ta' l-oġġetti msemmija fl-Anness ta' dan ir-Regolament;
Billi Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li tkun kollha kemm hi jew parzjalment bażata fuqha jew li żżid xi subdiviżjonijiet addizzjonali għaliha u li tkun stabbilita permezz ta' disposizzjonijiet speċifiċi tal-Komunità, bil-għan li jiġu applikati tariffi u miżuri oħra li jirreferu għal kummerċ f'oġġetti;
Billi, bis-saħħa ta' l-imsemmija regoli ġenerali, l-oġġetti deskritti f'kolonna 1 tat-tabella annessa mar-Regolament preżenti għandhom ikunu klassifikati taħt il-kodiċi NM xieraq indikat f'kolonna 2, skond ir-raġunijiet stabbiliti f'kolonna 3;
Billi l-miżuri li jinsabu f’dan ir-Regolament huma konformi ma’ l-opinjoni tal-Kumitat dwar Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti f'kolonna 1 tat-tabella annessa huma issa klassifikati fin-nomenklatura magħduda taħt il-kodiċi NM xieraq indikat f'kolonna 2 ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u applikabbli direttament fl-Istati Membri kollha.
Magħmul ġewwa Brussell, 1 ta' April 1992.